《依韵和长安龙图陈学士登煕煕台之什二首》
宋代·魏野

台号煕煕倚半空，新秋景好与春同。
朱衣吏列登临处，百二山河一望中。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。